ไม่รู้ว่าขายนานรึยัง พอดีไปจับโปเกม่อนตอนดึกเลยเจอโดยบังเอิญ ร้านอยู่ตรงข้าม 7-11 หน้าสวนเขลางค์ ร้านเป็นรถเข็นมีป้ายไส้ย่างตัวใหญ่ จุดสังเกตุถ้าเห็นควันขโมงน่ะใช่เลย พ่อค้าจะมาขายช่วงสองทุ่มครึ่งขึ้นไป

มาพูดถึงไส้ย่างกันดีกว่า ตอนทานครั้งแรกนี่โหยโดนเลย ไส้ติดมันนิดๆ ไม่ขม นุ่ม เหนียวแต่เคี้ยวได้ น้ำจิ้มอร่อยมากออกหวานเปรี้ยวนิดนึง ไม่เผ็ด ไม่เหมือนน้ำจิ้มไส้ย่างเจ้าอื่นที่ส่วนมากจะเป็นน้ำจิ้มแจ่ว 

ล่าสุดที่ไปซื้อที่ร้านมีบัตรคิวด้วยเพราะจำนวนคนซื้อเยอะขึ้นจริงๆ พ่อค้าแจกบัตรคิวเสร็จก็รอเรียก จะซื้อกี่ไม้ค่อยบอกพ่อค้าอีกที (ไม้ละ 10บาท)  ตอนนี้รู้สึกไส้แห้งๆไปนิด แล้วก็เหนียวขึ้น อาจเป็นเพราะคนเยอะต้องปิ้งเยอะเลยควบคุมได้ไม่ทั่วถึง น้ำจิ้มก็ติดจะหวานมากกว่าเดิม แต่รวมๆก็ยังถือว่าอร่อยโอเคอยู่